Datum: 2. 12. 2024

Spoštovani,

naročnik objavlja spremembo razpisne dokumentacije za javno naročilo št. **ŽALE-40/24** **Sukcesivna izdelava in dobava svečanih oblačil in dodatkov ter zaščitnih oblačil.**

DODATNO POJASNILO:

Naročnik dodatno pojasnjuje zahtevo v zvezi z zahtevanim certifikatom OEKO – TEX 100, ki ga naročnik zahteva v posameznih razpredelnicah tehnične specifikacije za posamezni sklop predmeta javnega naročila.

Naročnik gospodarske subjekte obvešča, da navedenega certifikata k ponudbeni dokumentaciji ni potrebno priložiti, saj ponudnik s predložitvijo tehnične specifikacije za sklop za katerega oddaja ponudbo, izkazuje izpolnjevanje navedenega pogoja za posamezno tkanino. Gospodarskim subjektom prav tako v posamezno razpredelnico ni potrebno vpisati vrednosti in odstopanja od zahteve naročnika v zvezi z zahtevanim certifikatom OEKO – TEX 100, saj gre za pogoj v zvezi s ponujeno tkanino, ki ga gospodarski subjekt mora izpolnjevati in, kot rečeno, ga izkaže že s predložitvijo tehnične specifikacije za sklop za katerega oddaja ponudbo. Gospodarski subjekt lahko ponudi tudi enakovreden certifikat. Le v tem primeru (v primeru navedbe enakovrednega certifikata, kot je zahtevan certifikat) mora ta certifikat navesti v tehnični specifikaciji.

Naročnik si pridržuje pravico, da v fazi pregleda in ocenjevanja ponudb ponudnika pozove k predložitvi dokazil.